《雍雍者鸿十六章 其十一》
明代·黎景义

明皇帝中兴，永历三年。屠维赤奋若，秋届毕玄。吉日乙酉，蓂谢晦前。

设帨际期，八帙开先。有子三人，有孙倍旃。既拜既舞，既粒既鲜，万寿如天。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。